Document ID: 32014D0846

DECIZIA DE PUNERE ÎN APLICARE A COMISIEI
din 26 noiembrie 2014
de modificare a Deciziei 2005/819/CE, Euratom de autorizare a Republicii Lituania să utilizeze anumite estimări aproximative pentru calculul bazei resurselor proprii TVA
[notificată cu numărul C(2014) 8927]
(Numai textul în limba lituaniană este autentic)
(2014/846/UE, Euratom)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Tratatul de instituire a Comunității Europene a Energiei Atomice,
având în vedere Regulamentul (CEE, Euratom) nr. 1553/89 al Consiliului din 29 mai 1989 privind regimul unitar definitiv de colectare a resurselor proprii provenite din taxa pe valoarea adăugată (1), în special articolul 6 alineatul (3) a doua liniuță,
după consultarea Comitetului consultativ privind resursele proprii,
întrucât:
(1)
În temeiul articolului 385 din Directiva 2006/112/CE a Consiliului (2), Lituania poate continua să scutească, în conformitate cu condițiile aplicabile în statul membru respectiv la data aderării, operațiunile prevăzute în anexa X partea B punctul 10 din directiva menționată anterior, atât timp cât aceleași scutiri se acordă în oricare dintre statele membre care făceau parte din Comunitate la 30 aprilie 2004. Aceste operațiuni trebuie luate în considerare pentru determinarea bazei resurselor proprii TVA.
(2)
În răspunsul său din 29 aprilie 2014 la scrisoarea Comisiei din 14 februarie 2014 pe tema simplificării controalelor privind resursele proprii TVA (3), Lituania a solicitat Comisiei autorizarea de a utiliza un procent fix din baza intermediară pentru calculul bazei resurselor proprii TVA pentru operațiunile prevăzute în anexa X partea B punctul 10 din Directiva 2006/112/CE pentru exercițiile financiare 2014-2020. Lituania a arătat că procentul istoric a rămas stabil în timp. Prin urmare, Lituania ar trebui să fie autorizată să calculeze baza resurselor proprii TVA utilizând un procent fix, în conformitate cu scrisoarea trimisă de Comisie.
(3)
Din motive de transparență și de securitate juridică, este necesar să se limiteze în timp aplicabilitatea acestei autorizări.
(4)
Așadar, este adecvat să se modifice Decizia 2005/819/CE, Euratom a Comisiei (4) în consecință,
ADOPTĂ PREZENTA DECIZIE:
Articolul 1
În Decizia 2005/819/CE, Euratom se inserează următorul articol 1a:
„Articolul 1a
Prin derogare de la articolul 1 din prezenta decizie, în scopul calculării bazei resurselor proprii TVA pentru perioada cuprinsă între 1 ianuarie 2014 și 31 decembrie 2020, Lituania este autorizată să utilizeze procentul de 0,10 % din baza intermediară în ceea ce privește operațiunile prevăzute în anexa X partea B punctul 10 (transportul de persoane) din Directiva 2006/112/CE a Consiliului (5).
Articolul 2
Prezenta decizie se adresează Republicii Lituania.
Adoptată la Bruxelles, 26 noiembrie 2014.

Labels: 2
8
3
18
15